उन्होंने यह भी कहा कि पारदर्शिता बरतते हुए आकलन को पंचायत भवनों और सार्वजनिक स्थानों पर चस्पा किया जाएगा। मुख्यमंत्री ने बुधवार को गृह जनपद सीहोर जिले के नसरुल्लागंज क्षेत्र में ओला पीडि़त इलाकों का दौरा किया था। उन्होंने कहा था कि फसल बीमा के साथ-साथ किसानों को 30,000 रुपये प्रति हेक्टेयर की राहत राशि प्रदान की जाएगी। प्रदेश के 13 जिले ओलावृष्टिï की चपेट में आए हैं जिनमें सबसे अधिक नुकसान भोपाल, होशंगाबाद, देवास, विदिशा, सीहोर, सिवनी, छिंदवाड़ा और बालाघाट जिलों में हुआ है। रविवार से मंगलवार तक लगातार तीन दिन प्रदेश के अलग-अलग इलाकों में बारिश और ओले गिरने की घटनाएं हुईं।